До

Одделение за прекршочна постапка-Комисија за одлучување по прекршок

Врз основа на член 10 став 1 точка 6 од Законот за Царинска управа и член 83 од Законот за прекршоците, поднесуваме:

**БАРАЊЕ**

**ЗА ПОВЕДУВАЊЕ НА ПРЕКРШОЧНА ПОСТАПКА**

**ПРОТИВ:**

Правно лице:

-„ Ве-Група Дооел, Ул. “Булевар Александар Македонски ” бр.2/5, Радовиш, со ЕДБ МК4023013506765, застапувано од :

Управител – Ванчо Ефремов , роден на 07.12.1963 год. и ЕМБГ 0712963464002 со адреса на живеење нас.Злеово Радовиш и бр.на пасош М0564558 издаден на 19.09.2023 од МВР Радовиш.

**ЗАТОА ШТО:**

Со увозната царинска декларација 21MKIM4020000С5874 од 23.10.2021 година на Царинска испостава Гевгелија (4020), од страна на увозникот Ве-Група Дооел од Радовиш, преку застапникот Вијатор и Вектор Доо од Скопје, според увозна фактура број: 4951 од 2021 година издадена од испраќачот БИОМАК АБЕТЕ од Солун/Р.Грција, увозно е оцаринета стока, распоредена во едно наименувание, со трговски назив Битумен 50/70, распореден во тарифна ознака 2713 20 00 00 од Царинската Тарифа, во нето количина од 23930 кгр. и со вредност од 10.922,13 EUR, при што биле пресметани и наплатени увозни давачки во износ од 121.276,00 денари. При дополнителната контрола на приложените докази и списите во предметното увозно ЕЦД, утврдено е дека при изготвувањето, прифаќањето и утврдувањето на предметната увозна царинска декларација, во електронскиот систем СОЦДАД сеуште не бил имплементиран новиот износ на надоместок за задолжителни резерви при увоз на сурова нафта или нафтени деривати во висина од 0,74 денари/килограм, поради што се пресметани увозни давачки во помал износ наместо правилните во износ од 143.097,00 денари

При вака утврдена фактичка состојба од оригиналниот сет на документи според кој е извршено увозното царинење на стоката, како и од доставените дополнителни податоци од страна на Царинска испостава Гевгелија (4020) со Допис број 33-015185/23-0002 од 17.03.2023 година, Царинската управа утврди дека во конкретниот случај царинската постапка била спроведена врз основа на неточни податоци во поглед на пополнување на податоците во предметното увозно ЕЦД, па согласно цитираните законски одредби го уважи барањето и изврши доплнителна пресметка на износот на давачки од увозната царинска декларација 21MKIM4020000С5874 од 23.10.2021 година на Царинска испостава Гевгелија, согласно член 234-а став (1) од Царинскиот закон и го задолжи увозникот Ве-Група Дооел од Радовиш како царински должник со плаќање на износот од 21.821,00 денари, од кои: 3.328,00 денари на име помалку платен Данок на додадена вредност и 18.493,00 денари на име помалку платен Надоместок за задолжителни резерви. Пресметката на давачките е според прописите кои за предметната стока важеле на денот на прифаќање на увозната царинска декларација.

Со горенаведеното дејство сторена е повреда на Царинскиот Закон во чл.263 ст.3 вв ст.1 т.15 за правното лице и чл.263 ст.4 вв ст.1 т.15 за одговорното лице во правното лице .

**ПОРАДИ КОЕ СЕ ПРЕДЛАГА:**

Комисијата за одлучување по прекршок, како стварно и месно надлежна да покрене прекршочна постапка против пријавеното лице за прекршокот кој му се става на товар и по утврдување на фактичката состојба и изведување на приложените докази кон барањето да биде огласен за виновен и да му биде изречена прекршочна санкција согласно закон.

По писмено изготвување на одлуката по ова барање ве молиме еден примерок да биде доставен до ЦИ Гевгелија 4020.

Прилог:

* Записник за царински прекршок бр.28- 059822/23-0001
* Решение од Управна со У.бр. 0567/23

Шеф на ЦИ Гевгелија

Васил Бунгурџиев

Број: 28-059822/23-0002

Гевгелија, 02.11.2023 г.

Доставено во оригинал до:

- Комисија за одлучување по прекршок

- писарница

- предмет

Доставено преку ЕДМС до:

- Комисија за одлучување по прекршок

Изработил: Трајче Ставров

Одобрил: Рисанка Маџирова

Согласен: Васил Бунгурџиев